**Techniniai parametrai**

Šildymo sezono metu šilumnešio srautas priklausomai nuo katilinės yra:

*nuo* ***5*** *m3/val iki* ***160*** *m3/val;*

Slėgis paduodamoje linijoje šildymo sezono metu priklausomai nuo katilinės yra:

*nuo* ***2,0*** *iki* ***6,0*** *bar;*

slėgis grįžtamoje linijoje šildymo sezono metu priklausomai nuo katilinės yra:

*nuo* ***2,0*** *iki* ***4,0*** *bar.*

***Termofikacinio vandens kokybės rodikliai***

PH šilumos tiekimo sistemoje norma: ***8,5-9,5 mg/l;***

Geležės junginių norma: ***≤ 0,5 mg/l;***

Ištirpusio deguonies norma: ***≤ 20 µg/l;***

Suspenduotujų medžiagų norma: ***≤ 5 mg/l;***

Naftos produktų, mg/dm3 norma: ***≤ 0,1 mg/l;***

Tinklo vandens Ik karbonatinis kietumas norma: ***≤3,2(mg-ekv/dm3)2;***

***Prisijungimo prie šilumos perdavimo tinklo sąlygos***

Šilumos vartotojas, pageidaujantis prijungti pastato šilumos įrenginius prie šilumos perdavimo tinklų, privalo pateikti prašymą savivaldybės institucijai ir gauti rašytinį pritarimą pastato paprastojo remonto projektui (aprašui), pertvarkant pastato inžinerines sistemas. Vartotojas, pageidaujantis prijungti pastato šilumos įrenginius prie kito pastato šilumos įrenginių, prašymą turi suderinti su to pastato savininku.

Savivaldybės institucija, gavusi vartotojo prašymą išduoti rašytinį pritarimą pastato paprastojo remonto projektui (aprašui), pertvarkant pastato inžinerines sistemas, ne vėliau kaip per 10 darbo dienų jį pateikia vartotojui (Šilumos tiekimo ir vartojimo taisyklių 4 priedas).

Prisijungimo sąlygų išdavimo tvarką nustato teisės aktai (Taisyklių 1 priedo 4, 31 punktai).

*UAB „Nemėžio komunalininkas“*, gavęs iš vartotojo ar valdytojo paraišką išduoti prisijungimo sąlygas, ne vėliau kaip per 10 darbo dienų jas išduoda arba pateikia pagrįstai motyvuotą atsisakymą jas išduoti.

Vartotojų pastato šilumos įrenginių projektavimo, montavimo ir jų prijungimo darbus pagal teisės aktų reikalavimus, ir jas atitinkantį projektą atlieka vartotojas savo lėšomis.

Vartotojas, baigęs pastato šilumos įrenginių montavimo ir jų prijungimo darbus, privalo gauti Inspekcijos šilumos įrenginių techninės būklės patikrinimo aktą-pažymą ir jo kopiją pateikti šilumos tiekėjui.

Pastato šilumos įrenginiai pripažįstami prijungti prie šilumos perdavimo tinklų nuo Taisyklių 16 punkte paminėto akto-pažymos pasirašymo datos. Šilumos energiją jais tiekti galima nuo šilumos pirkimo-pardavimo sutarties sudarymo datos, jeigu šalių sutarimu šilumos pirkimo-pardavimo sutartyje nenustatyta kitaip.